**Bernard Papánek** (født 17. januar 1920 i Wien i Østerrike, død 21. januar 2021 i Skalica i Slovakia) var en tsjekkoslovakisk patriot som hjalp jøder til Palestina og deretter som soldat kjempet i andre verdenskrig, og som døde 101 år gammel av covid-19.

Liv og virke
------------

### Bakgrunn

Han ble født i Wien i en slovakisk-moravisk familie, på farssiden var han av jødisk opprinnelse. Han vokste opp i Vracov fra en tidlig alder. Han gikk på skole i Wien og ble uteksaminert fra handelsakademiet der. 

Etter Anschluss flyttet han til slektninger i Brno, hvorfra han ble deportert av gendarmer til Slovakia. Imidlertid kom han ikke dit fordi han stakk seg unna og returnerte i hemmelighet til Brno, hvorfra han ved hjelp av slektninger begynte å transportere jødiske flyktninger til Palestina.

### Andre verdenskrig

Han sluttet seg til den tsjekkoslovakiske hæren i Palestina. Etter trening i nærheten av byen Haifa ble han med sin enhet forflyttet til Tobruk. Der deltok han i kampene i luftvernforsvaret. I juli 1943 flyttet Papáneks enhet til Egypt og deretter til England, der han gjennomgikk videreutdannelse. I 1944 ble han overført til Frankrike med den tsjekkoslovakiske uavhengige pansrede brigaden, hvor han gjorde stridsinnsats som mortérsoldat. Der deltok han i kampene ved Dunkerque. Den 19. desember 1944 ble han hardt skadet av granater. Han ble operert på et kanadisk militærsykehus og returnerte til England noen uker senere, hvor han ble værende til slutten av krigen.

### Etter andre verdenskrig

Dom delvis funksjonshemmet tilbake i Tsjekkoslovakia lærte han seg fremmedspråk. Etter 1948 ble han nødt til å utføre forefallende hjelpearbeid og ble senere overvåket av den kommunistiske statsikkerhetstjenesten. I 1964 emigrerte han med kona til Israel, hvor han tok navnet **Benjamin Palgi**. Han arbeidet for et flyselskap i Israel. 

### Covid-død 101 år gammel

Han vendte tilbake Europa og bodde i Slovakia fra 2014, og døde 21. januar 2021 i Skalica, i en alder av 101 år, av komplikasjoner forbundet med covid-19.

Referanser
----------

1. 1 2 3   Records of persons of interest, svazky.cz[Hentet fra Wikidata]
2. ↑   ct24.ceskatelevize.cz[Hentet fra Wikidata]
3. ↑   www.pametnaroda.cz[Hentet fra Wikidata]
4. ↑   Wikipedia på tsjekkisk[Hentet fra Wikidata]
5. ↑  ČERNÁ, Aneta: *Jeden z posledních veteránů od Tobruku slaví stovku. Z vlasti musel utéct dvakrát*. ct24.ceskatelevize.cz, 17. 1. 2020
6. ↑  HANSLÍKOVÁ, Jana: *Bojoval u Tobruku a i Dunkerku. Stoletý válečný veterán Bernard Papánek a jeho zapomenutý příběh*. HlídacíPes.org
7. ↑  DEN: *Zemřel válečný veterán Bernard Papánek. Bojoval u Tobruku i Dunkerku*. ČT24.cz
8. ↑  *Zapomenutý válečný veterán Bernard Papánek oslavil 100 let*, Paměť národa. www.pametnaroda.cz
9. ↑  *Během války prošel Tobrukem a bojoval u Dunkerku. Životní příběh rodáka z Vracova dlouhé roky nikdo neznal.* iROZHLAS
10. ↑  *Bernard Papánek – vracovský patriot, který během války prošel Tobrukem a bojoval u Dunkerque*, kvv-brno.army.cz. www.kvv-brno.army.cz
11. ↑  TUREK, Petr: *Zemřel válečný veterán Bernard Papánek, čestný občan Vracova. Hodonínský deník*. 2021-01-22.
12. ↑  *Zemřel poslední veterán od Tobrúku Bernard Papánek. Bylo mu 101 let*, Paměť národa. www.pametnaroda.cz